Mia Sernqvist var datter av tollbetjent Otto Collett (1813-1902, sønn av høyesterettsassessor Peter Collett) av slekten Collett og Vedastine le Normand de Bretteville (1822-1907) av slekten Le Normand de Bretteville. Hun ble 26. oktober 1872 gift i Christiania med den danske skuespilleren Anders Lund (1821-1896). Ekteskapet ble oppløst sent i 1870-årene. Hun ble 28. juni 1880 gift med skuespiller Axel Leonard Sernqvist (1854-1914), senere materialforvalter ved direktør Ranfts teater i Stockholm. Han endte sitt liv ved et revolverskudd inne i Svenska teatern.